วันที่ 9-10 ไม่แน่ใจว่าวันไหน มีเซ็กแล้วถุงยางแตก หลังในพอดีค่ะหลังจากนั้นก็กินยาคุมฉุกเฉินทันที แต่กำหนดประจำเดือนมาวันที่ 14 พคจะท้องไหมคะ ควรตรวจครรภ์วันไหนคะ
สวัสดีค่ะ การที่ถุงยางอนามัยแตกหรือฉีกขาดขณะมีเพศสัมพันธ์นั้นทำให้เกิดการตั้งครรภ์ได้ กรณีนี้จึงมีข้อบ่งชี้การใช้ยาคุมแบบฉุกเฉินร่วมไปด้วยโดยยาคุมฉุกเฉินเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องถ้าได้กินยาอย่างถูกต้องภายใน 72 ชั่วโมง ช่วยลดโอกาสตั้งครรภ์ได้ แต่ต้องสังเกตรอบเดือนหลังจากนี้ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป